བྱང་ཁ་ཤང་བྱང་ཁ་གྲོང་ཚོའི་ལྷུན་གྲུབ་ཞིང་རའི་གནས་རྙིང་ནི་རང་སྐྱོང་ལྗོངས་རིམ་པའི་རིག་དངོས་ཚན་པ་ཞིག་རེད།ད་ཕན་ལོ་ཤས་རིང་ལྷུན་གྲུབ་རྫོང་གིས་སྲུང་སྐྱོང་ལ་ཤུགས་སྣོན་བརྒྱབ་པ་དང་འབྲེལ་གསར་བརྗེའི་ཡུལ་སྐོར་འཕེལ་རྒྱས་ཧུར་ཐག་བཏང་ནས་ས་གནས་ཞིང་འབྲོག་མང་ཚོགས་ལྷག་ཙམ་གྱི་ལས་ཀ་དང་ཡོང་འབབ་ཐག་གཅོད་བྱས་ཡོད།ཝུའུ་དབྱིང་ཅེས་ཕེབས་གྱིན་གཟིགས་གྱིན་དུ་འབྲེལ་ཡོད་གནས་ཚུལ་མཁྱེན་རྟོགས་གནང་བ་རེད།འཛུགས་སྐྲུན་རེ་རེ་དང་།དངོས་པོ་རེ་རེ།པར་རེ་རེ་བཅས་ལས་མེ་ལྟར་ཚ་བའི་ལོ་རབས་སུ་མི་རིགས་ཁག་གི་ལས་བྱེད་མང་ཚོགས་ཚོས་མཐུན་སྒྲིལ་རྡོག་རྩ་གཅིག་སྒྲིལ་གྱིས་དཀའ་སྤྱད་འབད་འཐབ་ཀྱི་མི་སེམས་འགུལ་བའི་རྣམ་པ་མངོན་ཞིང་།ཝུའུ་དབྱིང་ཅེས་གསར་བརྗེའི་ཡུལ་སྐོར་ལས་རིགས་འཕེལ་རྒྱས་གཏོང་བ་དེས་མི་རིགས་ཁག་གི་མང་ཚོགས་ཚོས་ཀྲུང་ཧྭ་མི་རིགས་གཅིག་མཐུན་འདུས་གྲུབ་ཀྱི་འདུ་ཤེས་འཆང་བ་དང་མི་རིགས་ཁག་དབར་འགྲོ་འོང་དང་།སྤེལ་རེས།མཉམ་འདྲེས་བཅས་ལ་ཤུགས་སྣོན་རྒྱག་རྒྱུར་སློབ་གསོ་ཁྲིད་སྟོན་བྱེད་ཐུབ་པ་མ་ཟད།ས་གནས་ཀྱི་མང་ཚོགས་ངལ་རྩོལ་ལ་བརྟེན་ནས་ཕྱུག་འགྱུར་ཐུབ་རྒྱུར་སྣེ་ཁྲིད་དང་དབུལ་སྒྲོལ་འགག་སྒྲོལ་ལ་རོགས་རམ་ཡང་བྱེད་ཐུབ།རིམ་པ་ཁག་དང་སྡེ་ཚན་ཁག་གིས་གསར་བརྗེའི་རྣམ་པ་སྲུང་སྐྱོང་དང་གསར་བརྗེའི་ས་བོན་རྒྱུན་འཛིན་བྱས་ཏེ་ཐོག་མའི་བསམ་འདུན་མ་བརྗེད་པར་འགན་འཁྲི་བློ་ལ་བརྟན་པོ་བཅངས་ཏེ་རྒྱུན་ཆད་མེད་པརབོད་སྐྱོད་པ་རྒན་གྲས་ཀྱི་སྙིང་སྟོབསདངལམ་གཉིས་ཀྱི་སྙིང་སྟོབསལ་དུས་རབས་ཀྱི་ནང་དོན་གསར་པ་སྣོན་དགོས།གསར་བརྗེའི་ཡུལ་སྐོར་ལས་སྟེགས་ལ་བརྟེན་ནས་རྒྱལ་གཅེས་རིང་ལུགས་ཀྱི་སློབ་གསོ་དང་མི་རིགས་མཐུན་སྒྲིལ་གྱི་སློབ་གསོ་རྒྱ་ཁྱབ་དང་གཏིང་ཟབ་སྤེལ་ནས་ཀྲུང་གོའི་ཕུགས་འདུན་གྱི་བོད་ཀྱི་ལེའུ་རྩོམ་ཆེད་དྲང་ནུས་སྟོབས་ཆེན་གཅིག་སྡུད་བྱེད་དགོས་ཞེས་གསུངས།